Δήμος Αγίου Νικολάου

Πολιτιστικός Φυσιολατρικός Σύλλογος Βρυσών - Εκδηλώσεις Πολιτισμού Καλοκαίρι 2025
2025-08-03 20:30 - 2025-08-18 20:30 (Europe/Athens) | Βρύσες, Βρύσες, Βρύσες, ΛΑΣΙΘΙΟΥ, 72400, Greece

Το Κανόνι της Ειρήνης - Βρύσες
2025-08-03 20:30 | Βρύσες, Βρύσες, Βρύσες, ΛΑΣΙΘΙΟΥ, 72400, Greece

Γιώργος & Νίκος Στρατάκης Live tour 2025 - Κριτσά
2025-08-01 21:00 | Αύλειος χώρος Δημοτικού Σχολείου Κριτσάς, Επαρ.Οδ. Αγίου Νικολάου-Πρίνας 34, Κριτσά,, Λασιθίου, 72051

Jurassic World: Αναγέννηση - Κινηματοθέατρο «ΔΡΗΡΟΣ»
2025-07-31 21:00 - 2025-08-03 21:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Η οικολογία του πλανήτη δεν ευνοεί τους δεινόσαυρους. Αυτοί που έχουν απομείνει βρίσκονται σε απομονωμένα περιβάλλοντα του ισημερινού με παρόμοιο κλίμα με εκείνο που κάποτε τους ευνόησε. Τα τρία μεγαλύτερα πλάσματα της ξηράς, της θάλασσας και του αέρα σε αυτή την τροπική βιόσφαιρα κρατούν στο DNA τους το κλειδί για ένα φάρμακο με θαυματουργά οφέλη για την ανθρωπότητα. Η ειδική σε μυστικές επιχειρήσεις Ζόρα Μπένετ αναλαμβάνει να ηγηθεί μιας εξειδικευμένης ομάδας σε μια άκρως απόρρητη αποστολή με σκοπό την εξασφάλιση γενετικού υλικού. Όταν η επιχείρηση της Ζόρα διασταυρώνεται με μία οικογένεια της οποίας το σκάφος ανατράπηκε από επιδρομείς υδρόβιους δεινόσαυρους, θα καταλήξουν όλοι αποκλεισμένοι σε ένα απαγορευμένο νησί, που φιλοξενούσε κάποτε μια απόρρητη ερευνητική εγκατάσταση του Jurassic Park. Εκεί, όπου συνυπάρχουν δεινόσαυροι διαφόρων ειδών, έρχονται αντιμέτωποι με μία συγκλονιστική, σκοτεινή αποκάλυψη, ένα μυστικό κρυμμένο από τον κόσμο για δεκαετίες.
Ώρα προβολής (21:00)
Πέμπτη 31/07
Παρασκευή 01/08
Σάββατο 02/08
Κυριακή 03/08
Διάρκεια: 2 ώρα & 14 λεπτά
Καταλληλότητα: Κατάλληλο άνω των 15 ετών
Γενική Είσοδος: 5€
Κλείστε online το εισιτήριό σας εδώ: https://www.ticketbox.gr/ekdilosi/jurassic-world-rebirth-driros/

Ο Νόμος Του Μέρφυ - Κινηματοθέατρο «ΧΡΙΣΤΙΝΑ»
2025-07-31 21:00 - 2025-08-02 21:00 | Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100, Ελλάδα
Έπειτα από ένα ατύχημα, η Μαρία Αλίκη, μια αποτυχημένη ηθοποιός σε αναζήτηση μεγάλων ρόλων, εισέρχεται σε μία πραγματικότητα όπου καλείται να παίξει όλους τους πιθανούς ρόλους που θα μπορούσε να της έχει χαρίσει η ζωή, αν είχε κάνει διαφορετικές επιλογές. Πού βρίσκεται; Ονειρεύεται, πέθανε ή λιποθύμησε; Προσπαθώντας να καταλάβει τι της συμβαίνει, αλλά και να βρει την έξοδο προς την αληθινή ζωή της, η Μαρία Αλίκη βλέπει τον εαυτό της να προσπαθεί να χωρέσει σε ρόλους που μοιάζει να έχουν σχεδιάσει άλλοι για εκείνη. Πώς μπορεί να γυρίσει πίσω; Κυρίως όμως: θέλει να γυρίσει πίσω; Υπάρχει κάτι που αγαπάει στη ζωή της; Σε ένα ταξίδι αυτογνωσίας, με πολλά ευτράπελα, η Μαρία Αλίκη θα αναμετρηθεί με τον εαυτό της και θα κληθεί να απαντήσει επί της ουσίας “To be or not to be ?”. Σε τελική ανάλυση, ποια είναι πραγματικά η Μαρία Αλίκη και πώς μπορεί να βρει την έξοδο για να επιστρέψει στη ζωή;
Ώρα προβολής (21:00)
Πέμπτη 31/07
Παρασκευή 01/08
Σάββατο 02/08
Διάρκεια: 1 ώρα & 55 λεπτά
Καταλληλότητα: Κατάλληλο άνω των 12 ετών
Γενική Είσοδος: 5€
Κλείστε online το εισιτήριό σας εδώ: https://www.ticketbox.gr/ekdilosi/o-nomos-tou-murphy-cine-christina/

Το Ατίθασο Ρομπότ - Κινηματοθέατρο «ΔΡΗΡΟΣ»
2025-07-31 18:00 - 2025-08-03 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Η επική περιπέτεια ακολουθεί το ταξίδι ενός ρομπότ – σειρά ΡΟΖΟΥΜ, μονάδα 7134, εν συντομία Ρόζι – που ναυαγεί σε ένα ακατοίκητο νησί και πρέπει να προσαρμοστεί στο αφιλόξενο περιβάλλον, ενώ σταδιακά χτίζει σχέσεις με τα ζώα στο νησί και γίνεται η θετή γονέας ενός ορφανού χηνόπουλου. Μία δυνατή ιστορία αυτογνωσίας, μία συναρπαστική μελέτη της σχέσης ανάμεσα στην τεχνολογία και τη φύση, και μία συγκινητική εξερεύνηση του τι σημαίνει να είσαι ζωντανός και συνδεδεμένος με όλα τα έμβια όντα.
Ώρα προβολής (18:00)
Πέμπτη 31/07
Παρασκευή 01/08
Σάββατο 02/08
Κυριακή 03/08
Διάρκεια: 1 ώρα & 42 λεπτά
Καταλληλότητα: Κατάλληλο για όλους
Γενική Είσοδος: 5€
Κλείστε online το εισιτήριό σας εδώ: https://www.ticketbox.gr/ekdilosi/to-atithaso-robot-driros/

«Μνήμη και Φως» Η Ορχήστρα Vamos τιμά τον Μίκη Θεοδωράκη
2025-07-30 21:00 | Παλαιό Γυμνάσιο Νεάπολης, Πατριάρχου Μεταξάκη 1, Νεάπολη, Άγιος Νικόλαος, Λασίθιου, 72400, Ελλάδα
Η Ορχήστρα Vamos τιμά τον Μίκη Θεοδωράκη που φέτος συμπληρώνονται 100 χρόνια από τη γέννησή του με ένα πρόγραμμα αναφορά στο έργο του μεγάλου συνθέτη με τίτλο «Μνήμη και Φως» την Τετάρτη 30 Ιουλίου 2025 στο Ιστορικό και Λαογραφικό Μουσείο Νεάπολης.
Τραγουδάμε τον Μίκη της αντίστασης και των αγώνων. Τον Μίκη της δημιουργίας και της μεγάλης Τέχνης. Τον Μίκη που μας έμαθε να τραγουδάμε στις παρέες. Τον Μίκη που ευτύχησε να δει τα έργα του να ριζώνουν στην καρδιά και το μυαλό ενός ολόκληρου λαού και να ξεπερνούν τα σύνορα της Ελλάδας, γιατί σε αυτά τα έργα είναι χαραγμένα οι αγωνίες, οι πόθοι, τα οράματά του. Τον Μίκη όλων των λαών…
Μικρό αντίδωρο στον συνθέτη που μίλησε με τη γλώσσα των ποιητών και αφιέρωσε το έργο του στο όνειρο, για δικαιότερες κοινωνίες και καλύτερους ανθρώπους.Ένα ταξίδι, στον μουσικό γαλαξία τουΜίκη Θεοδωράκη, με αποσπάσματα απόκορυφαία έργα του. Επιτάφιος , ΜικρέςΚυκλάδες, τα τραγούδια από το Άξιον Εστί.
Ώρα έναρξης : 21:00
Ερμηνεία : Τάσος Αποστόλου , Ευσταθία Παπαδοπούλου
Ορχήστρα : Vamos
Ενορχήστρωση : Θανάσης Παπαθανασίου
Διοργάνωση Δήμος Αγίου Νικολάου -Λαογραφικό & Ιστορικό Μουσείο Νεάπολης – Παγκρήτιος Σύλλογος Φίλων του Μίκη Θεοδωράκη.
Είσοδος ελεύθερη.

Η νέα ποιητική συλλογή του Νίκου Ι. Τζώρτζη παρουσιάζεται την Πέμπτη 31 Ιουλίου 2025 στο «Minos Beach Art Hotel»
2025-07-30 08:00 - 17:00 | Λασιθίου

Το ελιξήριο της νιότης - Κινηματοθέατρο «ΧΡΙΣΤΙΝΑ»
2025-07-29 21:00 | Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100, Ελλάδα
Η Ελίζαμπεθ Σπαρκλ, μια κάποτε βραβευμένη ηθοποιός, με αστέρι στο Hollywood Boulevard, τώρα είναι η γυμνάστρια ενός πρωινού τηλεοπτικού σόου. Όταν απολυθεί από τον χυδαίο διευθυντή του καναλιού γιατί πολύ απλά έφτασε στα πενήντα, θα ανακαλύψει μια μυστηριώδη ουσία που υπόσχεται να βγάλει από μέσα της τον καλύτερο εαυτό της. Κυριολεκτικά. Πρόκειται για το εξωφρενικό body horror movie της Κοραλί Φαρζά, η πιο σουρεαλιστική ταινία του φετινού Φεστιβάλ Καννών, που σόκαρε κοινό και κριτικούς και έφυγε πανηγυρικά με το Βραβείο Σεναρίου.
Ώρα προβολής : 21:00
Τρίτη 29/07
Διάρκεια: 2 ώρες & 21 λεπτά
Καταλληλότητα: Κατάλληλο άνω των 18 ετών
Γενική Είσοδος: 5€
Κλείστε online το εισιτήριό σας εδώ: https://www.ticketbox.gr/ekdilosi/the-substance/

1ο Φεστιβάλ Κρηνών – Ήχοι του Νερού, Ήχοι της Μνήμης στην παλιά Κρήνη της Λίμνης
2025-07-29 21:00 | Λίμνη Αγίου Νικολάου, Λίμνη Βουλισμένη, Άγιος Νικόλαος, Λασιθίου, 72100, Greece
Oι Loopia με την υποστήριξη του Δήμου Αγίου Νικολάου και της Περιφέρειας Κρήτης διοργανώνουν συναυλία την Τρίτη 29 Ιουλίου 2025 στην παλαιά κρήνη στη Λίμνη Αγίου Νικολάου. Ένα ακουστικό μουσικό ταξίδι με στοιχεία από jazz, funk, pop και soul μέχρι ηχοχρώματα και αίσθηση σινεματικής μουσικής.
Μία παράσταση όπου η παράδοση του αυτοσχεδιασμού συναντά την τεχνολογία και την εξέλιξη, καθώς καθένα από τα κομμάτια χτίζεται νότα προς νότα με την τεχνική live looping και τη χρήση εξελιγμένων οργάνων.
Συντελεστές
‘Ίριδα Τσιγάρα (Φωνή, φωνητικά, Loops)
Αντώνης Βουμβουλάκης (Κιθάρα, μπάσο, πλήκτρα, loops, φωνητικά)
Άκης Φιρφιρής (Κρουστά, φωνητικά, loops)
Ώρα έναρξης 21:00.
Η είσοδος στο κοινό είναι ελεύθερη.
Ενημερωτικό Σημείωμα για το 1ο Φεστιβάλ Κρηνών
Ο Δήμος μας είναι μεγάλος, πολύμορφος, με κοινότητες που διαφέρουν μεταξύ τους σε τοπίο, ρυθμούς ζωής και πολιτισμικές αποχρώσεις. Κι όμως μέσα σε αυτήν την ποικιλομορφία, υπάρχει ένα στοιχείο που μας συνδέει: οι ενετικές κρήνες. Πέτρινα στολίδια του τόπου, διακριτικά μα διαχρονικά, οι κρήνες υπήρξαν για αιώνες όχι μόνο πηγή ζωής αλλά και σημεία συνάντησης – εκεί όπου οι κάτοικοι αντάλλασσαν νέα, όπου οι νέοι έδιναν ραντεβού, οι κοινότητες ζούσαν στιγμές καθημερινές αλλά πολύτιμες.
Με βαθύ σεβασμό σε αυτήν την κληρονομιά, εγκαινιάζουμε φέτος το 1ο Φεστιβάλ Κρηνών: μια σειρά από μικρές μουσικές συναυλίες σε επιλεγμένες κρήνες του δήμου. Στόχος μας είναι να αναδείξουμε αυτά τα σημεία ως ζωντανά κύτταρα της πολιτιστικής μας ταυτότητας – όχι απλώς μνημεία του παρελθόντος, αλλά χώρους που μπορούν να φιλοξενήσουν σύγχρονες εκφράσεις τέχνης, ήχου και συνύπαρξης.
Μέσα από τη μουσική, θέλουμε να ξαναδώσουμε ζωή στις κρήνες, να τις επανατοποθετήσουμε στον χάρτη της συλλογικής μας μνήμης και να τις προσφέρουμε ξανά στην τοπική κοινωνία – ως σημεία συνάντησης δημιουργίας και πολιτισμού.
Σας προσκαλούμε να περπατήσουμε μαζί αυτό το νέο μονοπάτι, με οδηγό το νερό, την ιστορία και τον ήχο.

Με το λόγο του Κ. Π. Καβάφη - Λαογραφικό Μουσείο Νεάπολης
2025-07-29 21:00 | Αύλειος χώρος Λαογραφικού Μουσείου Νεάπολης, Πλ. Ελευθ. Βενιζέλου, Νεάπολη, Λασιθίου, 72400, Greece
Εκδήλωση με τίτλο : «Με το λόγο του Κ. Π .Καβάφη» θα πραγματοποιήσει την Τρίτη 29 Ιουλίου 2025 η Πολιτιστική και Λαογραφική Εταιρεία Απάνω Μεραμπέλλου στον αύλειο χώρο του Λαογραφικού Μουσείου Νεάπολης.
Θα διαβαστούν επιλεγμένα ποιήματα του Κ. Καβάφη από μέλη και φίλους της ΠΛΕΑΜ.
Μελοποιημένα ποιήματα θα αποδώσει ο Γιάννης Κασσωτάκης. Στο πιάνο τον συνοδεύει ο Χρήστος Κατσίδης.
Συντονισμός – παρουσίαση : Γιώργος Μαυροειδής
Ώρα έναρξης : 21:00
Διοργάνωση Πολιτιστική και Λαογραφική Εταιρεία Απάνω Μεραμπέλλου – Λαογραφικό Μουσείο – Περιφέρεια Κρήτης.
Στο γκρίζο τοπίο που μας περιβάλλει με τους πολέμους, το θάνατο και την καταστροφή να πλημμυρίζουν το βλέμμα μας και την ανηθικότητα να καταβάλλει την ψυχή μας, αναζητούμε απάγκιο στην Ποίηση, που κατά τον Μαγιακόφσκι δεν είναι καθρέφτης για να βλέπουμε μέσα του την εικόνα του κόσμου αλλά ένα σφυρί για να του δίνουμε μορφή και σχήμα.
Με αυτό το σκεπτικό η ΠΛΕΑΜ οργανώνει για το θέρος τρεις ποιητικές συναντήσεις με τη συμμετοχική σύμπραξη μελών και φίλων σε μια προσπάθεια να τροφοδοτήσει το νου με παραστάσεις, εικόνες, συμβολισμούς και μεταφορές, καθότι καθεμία δεν αποτελεί μόνο ένα λογοτεχνικό συμβάν αλλά βασικά ένα κοινωνικό γεγονός που στόχο έχει να αφυπνίσει και να απελευθερώσει τη φαντασία, δίνοντας μορφή, σάρκα και οστά στην αναζήτηση της συλλογικής ευθύνης.
Οι ποιητές Κωνσταντίνος Καβάφης, Μανώλης Αναγνωστάκης και Γιάννης Ρίτσος έχουν πολλά κι ενδιαφέροντα να μας πουν και να μας προτείνουν.
Ο Κων/νος Καβάφης γεννήθηκε το 1863 και πέθανε το 1933, την ημέρα των γενεθλίων του (29 Απριλίου), στην Αλεξάνδρεια της Αιγύπτου, στην ίδια αυτή πόλη που έζησε τα περισσότερα χρόνια της ζωής του.
Ο ποιητικός του λόγος είναι λιτός, πυκνός, επιγραμματικός, πεζολογικός και ακριβολογικός. Στη θεματική του, ο μύθος και η ιστορία έχουν κυρίαρχη θέση. H αγαπημένη του ιστορική περίοδος είναι κυρίως η Ελληνιστική και αυτή της Ρωμαϊκής κυριαρχίας στην Ανατολή (Πτολεμαίοι, Σέλευκοι, Kαίσαρ, Αντώνιος).
Τα ποιήματά του, ανάλογα με το θεματικό πεδίο, διακρίνονται σε τρεις κατηγορίες – φιλοσοφικά, ιστορικά και αισθησιακά .
Η ποιητική του Καβάφη ξάφνιασε τους συγκαιρινούς του με την ιδιοτυπία της, καθώς ήταν τόσο διαφορετική από τα ως τότε καθιερωμένα. Ποιήματα σύντομα, γραμμένα σε γλώσσα ανάμεικτη(δημοτική, λόγια, αρχαία), με στίχο χαλαρό κι ελεύθερο και κάποτε- κάποτε ομοιοκατάληκτο, με λεπτή ειρωνεία.
Ποιήματα με έντονη τη φιλοσοφική και υπαινικτική διάθεση, που δεν παρουσιάζουν μόνο την αίσθηση της παρακμής και της ματαιότητας αλλά και το αίσθημα της αξιοπρέπειας και της υπερηφάνειας.
Σήμερα η απήχηση της καβαφικής ποίησης τόσο στους Έλληνες όσο και στους ξένους αναγνώστες της, είναι εξαιρετικά μεγάλη και σημαντική, αν σκεφτούμε ότι ένας χρονικά παλαιός ποιητής, αναγιγνώσκεται με την ίδια αμεσότητα ενός σύγχρονου.
Ο Αλεξανδρινός που γράφει τα ποιήματά του στο τέλος του 19ου και στις αρχές του 20ού αιώνα μελετάται με ιδιαίτερη προσοχή τον 21 ο αι., καθώς εκτιμάται δεόντως η χαμηλή φωνή του, ο σεβασμός στον άλλον, η λακωνική γραφή και η διαχρονική σοφία του.
Η ποίησή του έχει αποτελέσει αγαπημένο αντικείμενο μουσικής αναζήτησης πλειάδας Ελλήνων συνθετών από τον Δημήτρη Μητρόπουλο έως τους Μ. Θεοδωράκη, Μ. Χατζηδάκη, Μ. Πλέσσα, Θ. Μικρούτσικο, Λ. Πλάτωνος, Δ. Παπαδημητρίου, κ.α.
Τρίτη 29 Ιουλίου 2025, στις 21.00 στο Λαογραφικό Μουσείο Νεάπολης διαβάζουμε επιλεγμένα ποιήματα και σιγοτραγουδούμε τα μελοποιημένα με τους εξαίρετους μουσικούς Γιάννη Κασσωτάκη στο τραγούδι και Χρήστο Κατσίδη στο πιάνο!
Ήρεμα, χαμηλόφωνα, στοχαστικά, όπως ταιριάζει στον Ποιητή και τις περιστάσεις!

«ΕΜΙΝΕ» Η παράσταση του Γιώργου Καράτζη στο Θεατράκι Έξω Λακωνίων
2025-07-27 21:00 | Υπαίθριο Θέατρο Έξω Λακωνίων, Δημοτικό σχολείο Έξω Λακωνίων, Έξω Λακώνια, Ελλάδα
Ο Πολιτιστικός Σύλλογος Έξω Λακωνίων στο πλαίσιο των πολιτιστικών του δράσεων φιλοξενεί τη θεατρική παράσταση «ΕΜΙΝΕ» του Γιώργη Καράτζη σε σκηνοθεσία και επεξεργασία του Μάνου Μανιά, από τη Θεατρική Σκηνή Ηρακλείου.
Η παράσταση θα πραγματοποιηθεί την Κυριακή 27 Ιουλίου 2025 στο θεατράκι του Δημοτικού Σχολείου Έξω Λακωνίων.
Η «ΕΜΙΝΕ» είναι ένα βαθιά συγκινητικό έργο που ξεδιπλώνει ανθρώπινες ιστορίες, βιώματα και πάθη, αναδεικνύοντας τη μνήμη, την ταυτότητα και την εσωτερική δύναμη των ανθρώπων απέναντι στις προκλήσεις της ζωής.
Η σκηνοθετική ματιά του Μάνου Μανιά προσδίδει ένταση και ευαισθησία, φωτίζοντας τον ψυχισμό των χαρακτήρων και αναδεικνύοντας την ουσία του έργου.
Ώρα έναρξης : 21:00
Είσοδος ελεύθερη

Κριτσά 2025 - Μαγεροτσικαλιάσματα
2025-07-26 21:00 | Αύλειος χώρος Δημοτικού Σχολείου Κριτσάς, Επαρ.Οδ. Αγίου Νικολάου-Πρίνας 34, Κριτσά,, Λασιθίου, 72051
ℹ️Ο Πολιτιστικός Μορφωτικός Αναπτυξιακός Σύλλογος Κριτσάς ΛΑΤΩ, όπως κάθε χρόνο έτσι και φέτος σας προσκαλεί σε μια ξεχωριστή βραδιά, ΜΑΓΕΡΟΤΣΙΚΑΛΙΑΣΜΑΤΑ 2025 αφιερωμένη στη γυναίκα-σύμβολο της τοπικής μας παράδοσης: την Κριτσώτισσα νοικοκυρά.
Παραδοσιακές γεύσεις, μαγειρεμένες με μεράκι και αγάπη από τις γυναίκες του χωριού, θα προσφερθούν στους επισκέπτες μας γνήσιες ατόφιες νοστιμιές που αναδεικνύουν την αυθεντικότητα της κριτσωτικής κουζίνας. Την εκδήλωση πλαισιώνει μουσικά το παραδοσιακό συγκρότημα του Δημήτρη Σγουρού.
Σας περιμένουμε όλους!!!
📌Προαύλιος χώρος του Δημοτικού

Γιορτή Ρακής - Λίμνες
2025-07-26 21:00 | Λίμνες, Λίμνες, Λίμνες, Λασιθίου, Greece
ℹ️Η γιορτή ρακής στις Λίμνες είναι μια παραδοσιακή κρητική εκδήλωση που διοργανώνεται κάθε χρόνο από τον Μορφωτικό Σύλλογο Λιμνών. Η εκδήλωση περιλαμβάνει ρακοκάζανο, κρητική μουσική με τον Γιώργο Κουδουμογιαννάκη και τον Μιχάλη Χαρκιολάκη, με πολύ χορό και παραδοσιακούς μεζέδες.
📌Αύλειος χώρος του Δημοτικού Σχολείου Λιμνών
⏱️’Ωρα έναρξης: 21:00
💸Είσοδος: 17 € με πλήρες μενού εκτός ποτά

Γλέντι στο Καλό Χωριό
2025-07-26 21:00 | Γήπεδο Καλού Χωριού, Γήπεδο Καλού Χωριού, Καλό Χωριό, Λασιθίου, 72100, Ελλάδα
ℹ️Ο Αθλητικός Σύλλογος Καλού Χωριού “Πύργος” σας προσκαλεί σε ένα μεγάλο γλέντι την παραμονή του Αγίου Παντελεήμονα, με τους Δημήτρη και Μιχάλη Κουνάλη.
📌Γήπεδο του Καλού Χωριού
⏱️Ώρα έναρξης: 21:00
💸Πλήρες μενού εκτός ποτά: 20 €

Reggaevibes music festival στην παραλία του Αλμυρού
2025-07-26 21:00 | Παραλία Αλμυρού, Παραλία Αλμυρός, Αγιος Νικόλαος, Λασιθίου, 72100, Greece
Η Μεγάλη Επιστροφή – ReggaeVibes Festival 2025 !
Σάββατο 26 Ιουλίου, στην παραλία του Αλμυρού
Μια παύση στάθηκε απαραίτητη, όταν ο κόσμος κλείστηκε και οι μουσικές «σώπασαν» αλλά η φλόγα δεν έσβησε Και όσο έλειπε, ο κόσμος το ζητούσε ξανά και ξανά, όλα αυτά τα χρόνια.Η παρότρυνση του κοινού έγινε φωνή και η φωνή, ρυθμός. Οι αναμνήσεις και οι ερωτήσεις, τα μηνύματα και η αναμονή κράτησαν το όνειρο ζωντανό! Και τώρα, επιτέλους, το ReggaeVibes επιστρέφει!!!
Το Σάββατο 26 Ιουλίου 2025 η Κρήτη θα χορέψει ξανά Με διεθνείς καλλιτέχνες που έχουν γράψει τη δική τους ιστορία στην παγκόσμια Reggae σκηνή. Και όλοι εμείς, θα χορέψουμε ξανά όλοι μαζί, στην άμμο μέχρι το πρωί…
Τι είναι το Reggae Vibes Festival;
Από την πρώτη του διοργάνωση μέχρι σήμερα, το φεστιβάλ έχει εξελιχθεί σε σημαντικό πολιτιστικό θεσμό στην Κρήτη και ιδιαίτερα στην περιοχή του Αγίου Νικολάου, προσελκύοντας κάθε χρόνο χιλιάδες επισκέπτες από όλη την Ελλάδα και το εξωτερικό. Το Reggae Vibes Music Festival είναι ένας σταθμός, ένα σημείο συνάντησης για όλους όσοι αγαπούν τη μουσική και το χορό και όχι απλώς, ένα μουσικό event. Διοργανώνεται στην παραλία του Αλμυρού, μια μοναδικής φυσικής ομορφιάς παραλία στον Άγιο Νικόλαο, ενισχύει τον πολιτιστικό τουρισμό στην περιοχή,προωθεί την τοπική οικονομία και συμβάλλει σε έναν πιο βιώσιμο και συνειδητό τρόπο διασκέδασης, σεβόμενο το περιβάλλον και την κοινότητα. Και αν υπάρχει μια στιγμή που χαράχτηκε ανεξίτηλα στη μνήμη όλων, είναι η βραδιά που οι θρυλικοί Wailers, το συγκρότημα του Bob Marley, ανέβηκαν στη σκηνή του ReggaeVibes, δίπλα στο κύμα.
Οι Wailers
Ένα όνομα, μια μπάντα-σύμβολο, τίμησαν τη σκηνή του φεστιβάλ με ένα set γεμάτο μνήμη, συγκίνηση και δύναμη. Ο Άγιος Νικόλαος τραγουδούσε με μια φωνή και το ReggaeVibes γράφτηκε στην ιστορία της πόλης.
Η καλλιτεχνική ταυτότητα του ReggaeVibes Festival δεν είναι τυχαία.
Κρύβει από πίσω της έναν άνθρωπο με διεθνή εμπειρία, παγκόσμιες συνεργασίες και άσβεστο πάθος για τη μουσική και τον τόπο του.
Ο Professor Skank, Ο δικός μας Στέφανος Πατεράκης Μουσικός παραγωγός της Dub Reggae μουσικής με καταξίωση στην Ευρώπη, είναι ο άνθρωπος πίσω από την καλλιτεχνική επιμέλεια του φεστιβάλ Με συμμετοχές σε σημαντικά φεστιβάλ της Ευρώπης, συνεργασίες με κορυφαίους καλλιτέχνες της Reggae σκηνής, με γνώση και επαφές ,μα πάνω απ’ όλα την αγάπη για τον τόπο και τη μουσική που ενώνει. Χάρη σε αυτόν, το φεστιβάλ φέρνει κάθε χρόνο θρύλους αλλά και ανερχόμενα διαμάντια της παγκόσμιας σκηνής.
Ο Professor Skank μιλάει για το ReggaeVibes Festival :
Το ReggaeVibes Festival έχει καθιερωθεί στην πόλη του Αγίου Νικολάου, αναβαθμίζοντας το πολιτιστικό και αναπτυξιακό στοιχείο του τόπου, φέρνοντας διεθνείς καλλιτέχνες και ήχους που εντάσσουν την Κρήτη στον πολιτιστικό χάρτη με επισκέπτες από όλη την Ελλάδα και το εξωτερικό, δίνοντας ευκαιρίες σε τοπικές επιχειρήσεις και καλλιτέχνες, αλλά κυρίως Ένα φεστιβάλ που δίνει πίσω.
Το ReggaeVibes Festival δεν στηρίζεται μόνο στη μουσική, αλλά και στην αλληλεγγύη τον σεβασμό και τη στήριξη των συνανθρώπων μας.
Συνδιοργανώνουν ΔΑΕΑΝ και Σ.Φ. Γ. ΑμεΑ Αγίου Νικολάου”
Μέρος των εσόδων του φεστιβάλ παραχωρείται στους “Σ.Φ. Γ. ΑμεΑ Αγίου Νικολάου”
Αυτή η ενέργεια στηρίζεται σε δύο λέξεις:
Σεβασμός & Προσφορά.
ReggaeVibes music Festival 26/7/2025 line up arists.
Το ReggaeVibes Festival έχει καθιερωθεί όχι μόνο ως μουσική εμπειρία, αλλά και ως φεστιβάλ εκπλήξεων.
Καλλιτέχνες που εμφανίζονται για πρώτη φορά στην Κρήτη — ή ακόμα και στην Ελλάδα —ανεβαίνουν στη σκηνή του Αλμυρού, γράφοντας ιστορία με κάθε τους νότα.
Φέτος, η παράδοση συνεχίζεται δυναμικά:
ο θρύλος Don Letts έρχεται για πρώτη φορά στην Ελλάδα, και το κάνει στο ReggaeVibes. Μια μορφή που δεν χρειάζεται συστάσεις, είναι ένας πρωτοπόρος, κάτοχος Grammy, κινηματογραφιστής και cultural icon. Εκείνος που έφερε το Dub και Reggae στο κοινό του Λονδίνου, επηρεάζοντας μπάντες όπως οι The Clash και οι Sex Pistols, Bob Marley,και γεννώντας το ρεύμα που από τότε δεν έπαψε ποτέ να ηχεί δυνατά.
Σάββατο 26 Ιουλίου, στην παραλία του Αλμυρού ο Don Letts κάνει το ντεμπούτο του σε ελληνικό φεστιβάλ και το ReggaeVibes γράφει ξανά ιστορία.
Dreadzone DJ set feat. EARL‑16 – Η επιστροφή των πρωτοπόρων
Ποιος μπορεί να ξεχάσει εκείνο το καλοκαίρι του 2013;
Όταν οι Dreadzone εμφανίστηκαν για πρώτη φορά στην Κρήτη και ένωσαν το κοινό κάτω από ένα κύμα από ηλεκτρονικούς Reggae ήχους, Ήταν από εκείνες τις εμφανίσεις που γράφουν ιστορία με τον κόσμο να χορεύει στην άμμο μαγεμένος από τη φωνή του θρυλικού earl‑16, ενός από τους πιο εμβληματικούς Reggaeτραγουδιστές της βρετανικής σκηνής. Φέτος, επιστρέφουν ξανά για να γιορτάσουμε την επιστροφή του ReggaeVibes Festival.
African Simba
Κρατώντας μέσα την υπόσχεση για κάτι ακόμα μεγαλύτερο. Φέτος ο African Simba επιστρέφει δυναμικά για να σηματοδοτήσει την επανεκκίνηση του ReggaeVibes.
Professor Skank – Ο εμπνευστής και ψυχή του ReggaeVibes
Η τέχνη του βασίζεται στο να μιξάρει ζωντανά Στο live set του, κρύβει πάντα ζωντανές εκπλήξεις και συνεργασίες που ανεβάζουν την ενέργεια στα ύψη, συνδυάζοντας Dub effects, και σύγχρονες τεχνολογίες που ανεβάζουν το κοινό σε άλλο επίπεδο ενέργειας.
Ο Jacob Faya είναι ένας από τους πιο δυναμικούς MC γνωστός για τα εκρηκτικά του live acts που αναζωογονούν το κοινό και δημιουργούν ατμόσφαιρα γιορτής. Έχει κατακτήσει τις σκηνές με την ενέργεια και το ταλέντο του. Φέτος στο ReggaeVibes Festival, έρχεται με την πρόσφατη κυκλοφορία του νέου album του, υπόσχεται να δώσει απίστευτα vibes και να αναλάβει τον ρόλο του MC και host της βραδιάς.
Σάββατο 26 Ιουλίου, στην παραλία του Αλμυρού.
Η Μεγάλη Επιστροφή του ReggaeVibes Festival
Μια βραδιά γεμάτη ενέργεια και μηνύματα ειρήνηs που δεν πρέπει να χάσει κανείς!

The Fantastic 4: Πρώτα Βήματα - Κινηματοθέατρο «ΧΡΙΣΤΙΝΑ»
2025-07-24 21:00 - 2025-07-30 21:00 | Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100, Ελλάδα
Η νέα ταινία των Marvel Studios παρουσιάζει την “πρώτη οικογένεια” των κόμικς, καθώς αντιμετωπίζουν τη μεγαλύτερη πρόκληση μέχρι σήμερα. Αναγκασμένοι να ισορροπήσουν ανάμεσα στους ρόλους τους ως σελέμπριτι προσωπικότητες, ηρωικοί εξερευνητές, και στη δύναμη του οικογενειακού τους δεσμού, οι 4 υπερήρωες καλούνται να υπερασπιστούν τη Γη από έναν αχόρταγο διαστημικό θεό και την αινιγματική του Αγγελιοφόρο. Κι αν το σχέδιό του να καταβροχθίσει ολόκληρο τον πλανήτη και όλους όσοι ζουν σε αυτόν δεν ήταν ήδη αρκετά τρομακτικό, τα πράγματα γίνονται ξαφνικά πολύ προσωπικά.
Ώρα προβολής (21:00)
Πέμπτη 24/07
Παρασκευή 25/07
Σάββατο 26/07
Κυριακή 27/07
Δευτέρα 28/07
Τετάρτη 30/07
Διάρκεια: 2 ώρες & 10 λεπτά
Καταλληλότητα: Κατάλληλο άνω των 12 ετών
Γενική Είσοδος: 5€
Κλείστε online το εισιτήριό σας εδώ: https://www.ticketbox.gr/ekdilosi/the-fantastic-4-first-steps/

Superman - Κινηματοθέατρο «ΔΡΗΡΟΣ» Νεάπολη
2025-07-24 21:00 - 2025-07-27 21:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Η πρώτη κινηματογραφική ταινία των DC Studios ακολουθεί το ταξίδι του Σούπερμαν στην προσπάθειά του να συνδέσει την Κρυπτονιανή καταγωγή του ως Καλ-Ελ με την ανθρώπινη ανατροφή του ως Κλαρκ Κεντ, από την οικογένειά του στο Σμόλβιλ του Κάνσας ως την καθημερινή εργασία του σαν δημοσιογράφος δίπλα στην δυναμική Λόις Λέιν. Ο Τζέιμς Γκαν προσεγγίζει τον πρωταρχικό υπερήρωα με το χαρακτηριστικό του στυλ στο νέο αυτό σύμπαν της DC, συνδυάζοντας μοναδικά την επική δράση, το χιούμορ, και τη συγκίνηση με έναν Σούπερμαν που συναισθάνεται και πιστεύει ακλόνητα στην καλοσύνη των ανθρώπων, ακόμη και σε έναν κόσμο όπου οι αξίες της αλήθειας, της δικαιοσύνης και του «ανθρώπινου τρόπου» θεωρούνται ξεπερασμένες.
Ώρα προβολής (21:00)
Πέμπτη 24/07
Παρασκευή 25/07
Σάββατο 26/07
Κυριακή 27/07
Διάρκεια: 2 ώρες & 09 λεπτά/
Καταλληλότητα: Κατάλληλο άνω των 12 ετών
Γενική Είσοδος: 5€
Κλείστε online το εισιτήριό σας εδώ: https://www.ticketbox.gr/ekdilosi/superman-driros/

Εγώ, Ο Απαισιότατος 4 - Κινηματοθέατρο «ΔΡΗΡΟΣ» Νεάπολη
2025-07-24 18:00 - 2025-07-27 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Ο Γκρου, η Λούσι, και τα κορίτσια τους -Μάργκο, Ίντιθ, και Άγκνες – υποδέχονται το νέο μέλος της οικογένειας, τον Γκρου τζούνιορ, που είναι αποφασισμένος να βασανίζει τον μπαμπά του. Ο Γκρου αντιμετωπίζει έναν νέο άσπονδο εχθρό στο πρόσωπο του Μαξίμ Λε Μαλ και της μοιραίας φιλενάδας του Βαλεντίνας και έτσι η οικογένεια αναγκάζεται να το βάλει στα πόδια.
Ώρα προβολής (18:00)
Πέμπτη 24/07
Παρασκευή 25/07
Σάββατο 26/07
Κυριακή 27/07
Διάρκεια: 1 ώρα & 34 λεπτά
Καταλληλότητα: Κατάλληλο για όλους (Μεταγλωττισμένο)
Γενική Είσοδος: 5€
Κλείστε online το εισιτήριό σας εδώ: https://www.ticketbox.gr/ekdilosi/despicable-me-4/

Περασμένες Ζωές- Θερινό Κινηματοθέατρο ΧΡΙΣΤΙΝΑ
2025-07-22 21:00 | Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100, Ελλάδα
ℹ️Συνεχίζονται κάθε Τρίτη τον Ιούλιο οι εβδομαδιαίες προβολές που διοργανώνει κάθε καλοκαίρι η «Λέσχη Κινηματογράφου Αγίου Νικολάου » σε συνεργασία με την Δημοτική Ανώνυμη Εταιρεία Αγίου Νικολάου (Δ.Α.Ε.Α.Ν) στον δημοτικό θερινό κινηματογράφο «Χριστίνα»
«Περασμένες Ζωές» (Ρομαντικό Δράμα)
Η Νόρα και ο Χε-Σαν, δύο βαθιά συνδεδεμένοι παιδικοί φίλοι, χωρίζονται όταν η οικογένεια της Νόρα μεταναστεύει από τη Νότια Κορέα.
Δύο δεκαετίες μετά, επανασυνδέονται στη Νέα Υόρκη και περνάνε μία μοιραία εβδομάδα καθώς βρίσκονται αντιμέτωποι με το πεπρωμένο, την αγάπη και τις επιλογές που καθορίζουν μία ζωή.
Στην αυτοβιογραφική και αριστοτεχνικά κεντημένη ιστορία οι ερμηνείες των Γκρέτα Λι, Τέο Γιου και Τζον Μαγκάρο εκφράζουν με αφοπλιστική απλότητα τα αναπάντητα ερωτηματικά στα κρίσιμα, υπαρξιακά θέματα της ζωής. To γενναιόδωρο ντεμπούτο της κορεάτικης καταγωγής Σελίν Σονγκ έκλεψε τις εντυπώσεις στο Φεστιβάλ του Sundance, και συγκίνησε κοινό και κριτικούς με μία γλυκόπικρη ιστορία για την αγάπη, τη μοίρα και όλα όσα καθορίζουν την προσωπικότητα και την πορεία ενός ανθρώπου.
🕰️Ώρα προβολής : 21:00
📅Τρίτη 22/07
⏱️Διάρκεια: 1 ώρα & 45 λεπτά
✔️Καταλληλότητα: Κατάλληλο άνω των 12 ετών
💸Γενική Είσοδος: 5€
🔵Κλείστε online το εισιτήριό σας εδώ: https://www.ticketbox.gr/ekdilosi/past-lives/

«Έλληνες & Τούρκοι τραγουδούν μαζί» Ανοιχτό Θέατρο Πλαζ ΕΟΤ
2025-07-21 20:30 | Ανοικτό Θέατρο Πλαζ ΕΟΤ, Αναπαύσεως, Άγιος Νικόλαος, Λασιθίου, 72100
Ο Δήμος Αγίου Νικολάου σας καλεί την Δευτέρα 21 Ιουλίου 2025 στις 20:30 στο ανοιχτό θέατρο της Πλαζ του ΕΟΤ για να παρακολουθήσετε την συναυλία με τίτλο «ΕΛΛΗΝΕΣ ΚΑΙ ΤΟΥΡΚΟΙ ΤΡΑΓΟΥΔΟΥΝ ΜΑΖΙ».
Η συναυλία έχει τεθεί υπό την αιγίδα του Υπουργείου Πολιτισμού.
Πληροφορίες για τη συναυλία
Το μουσικό σχήμα δημιουργήθηκε από την ΑΜΚΕ «Στέγη ΒΙΤΣΕΝΤΖΟΣ ΚΟΡΝΑΡΟΣ» με έδρα την Σητεία. Για πρώτη φορά εμφανίστηκε πέρυσι στην Σητεία στην Ιεράπετρα και στο Ρέθυμνο. Φέτος εμφανίζεται και πάλι στη Σητεία (στο πλαίσιο του διεθνούς τριήμερου συνεδρίου που γίνεται στην πόλη στις 18,19 και 20 Ιουλίου) και στον Άγιο Νικόλαο την Δευτέρα 21 Ιουλίου 2025 στο Ανοιχτό Θέατρο της Πλαζ του ΕΟΤ. Έχει τεθεί υπό την αιγίδα της υπουργού Πολιτισμού.Μια ξεχωριστή συναυλία όπου καταξιωμένοι Έλληνες και Τούρκοι καλλιτέχνες θα εμφανιστούν μαζί γιορτάζοντας τη δύναμη της μουσικής.Θα παρουσιάσουν αγαπημένα και κοινά τραγούδια και από τις δύο χώρες υπό τη διεύθυνση του μεγάλου Έλληνα βιολονίστα Κυριάκου Γκουβέντα..
Το μουσικό σχήμα αποτελείται από τους μουσικούς :
Κυριάκο Γκουβέντα (Βιολί)
Βασίλη Κασούρα (Λαούτο)
Εύη Κανέλλου (Κρουστά ανατολής)
Νίκος Ταλέας (Πλήκτρα)
Μαρία Φραγκούλη (Τραγούδι)
Ali Agri (Ούτι)
Fotini Kokkala (Κανονάκι)
Mehmet Ali Orman (Κλαρίνο)
Aslan Cigdem (Τραγούδι)

«Μόλις χώρισα» Θεατρική παράσταση - Πλαζ ΕΟΤ
2025-07-19 21:00 | Ανοικτό Θέατρο Πλαζ ΕΟΤ, Αναπαύσεως, Άγιος Νικόλαος, Λασιθίου, 72100
Η θεατρική ομάδα “ΕυΦΟΡΙΑ” του Συλλόγου Εργαζομένων ΔΟΥ Ανατολικής Κρήτης ανεβάζει την παράσταση «Μόλις Χώρισα» το Σάββατο 19 Ιουλίου 2025 στις 21:00 στο ανοιχτό θέατρο της πλαζ του ΕΟΤ στον Άγιο Νικόλαο.Πρόκειται για την ξεκαρδιστική κωμωδία των Βασίλη Μυριανθόπουλου και Βαγγέλη Χατζηνικολάου, σε σκηνοθεσία Μάνου Ζεϊμπέκη, που υπόσχεται να χαρίσει μια βραδιά γεμάτη γέλιο, αμηχανίες και σουρεαλιστικές ανατροπές.
Λίγα λόγια για την παράσταση
Η Ηλέκτρα ετοιμάζεται να γιορτάσει την πιο χαρούμενη μέρα της ζωής της, όταν έναμήνυμα στον τηλεφωνητή κινδυνεύει να τα τινάξει όλα στον αέρα!!!Επιστρατεύονται τούρτες, αλλοπρόσαλλες φίλες, η μαμά, ένας Ισπανός dj που δενμιλάει μόνο Ισπανικά, μια πωλήτρια τάπερ, ένας πιτσαδόρος, οι 50 αποχρώσεις τουγκρι, αλλά και θρησκευτικές δυνάμεις για να σωθεί η κατάσταση αλλά και η αγάπηφυσικά!Στο ξέφρενο πάρτυ γενεθλίων της Ηλέκτρας, γεμάτο μουσική, ρυθμό και ανατροπέςείστε όλοι καλεσμένοι χωρισμένοι και μη!Σσσς το πάρτυ είναι έκπληξη!!!
Συντελεστές
Συγγραφέας: Βασίλης Μυριανθόπουλος -Χατζηνικολάου Βαγγέλης
Διασκευή: Θεατρική ομάδα ΕυΦΟΡΙΑ
Σκηνοθεσία: Μάνος Ζεϊμπέκης
Παίζουν: Άλκης Αγγελάκης
Ντίνος Αναγνωστόπουλος
Γιώργος Αναδιώτης
Μίλτος Δραϊνάκης
Βασιλική Ιωαννίδου
Μαρία Καμαριανάκη
Καστελλιανού Μαρία
Έφη Νινιράκη
Μαντώ Ρασούλη
Κάλλια Τζίκα
Σκηνογραφία:
Κωνσταντίνα Ανδριανάκη, Βασιλική Ιωαννίδου, Σοφία Μπλαβάκη, Ειρήνη Πολιτάκη
Eνδυματολογία: Ειρήνη Πολιτάκη
Μουσική: «Μουσικό σχήμα Διαπασών»
Τραγούδι: Κοκορόσκου Δήμητρα, Σακελάρης Στέλιος, Ψαράκη Δήμητρα,
Χορογραφίες: Στεφανία Σπυροπούλου
Χορός: Ματθαίου Ελευθερία, Συντιχάκη Ελένη
Φωτογραφία: Γιάννης Νικολουδάκης, Μάνος Πολιτάκης,Κάλλια Τζίκα

Για τη γυναίκα που ύφανε το μέλλον μας. Τιμή στην Ελένη Νάκου
2025-07-19 20:30 | Κοινοτικό Κατάστημα Ελούντας, Ελούντα, Άγιος Νικόλαος, Ελούντα, Άγιος Νικόλαος, Λασιθίου, 72053, Ελλάδα
Τιμή στην Ελένη Νάκου το Σάββατο 19 Ιουλίου στο κοινοτικό κατάστημα Ελούντας.
Μια γυναίκα που με νήματα καρδιάς ύφανε το μέλλον της Ελούντας!
Μια ξεχωριστή εκδήλωση – αφιέρωμα για την γυναίκα που «ύφανε» το μέλλον του τόπου μας την Ελένη Νάκου διοργανώνουν το Σάββατο 19 Ιουλίου 2025 στις 20:30 στην αίθουσα «Δημήτριος Αρναουτάκης» του κοινοτικού καταστήματος Ελούντας οι Υφάντρες της Ελούντας. Σ΄ ένα τόπο όπου το φως αγγίζει τρυφερά την θάλασσα και η παράδοση μιλά με χρώματα και υφές οι «Υφάντρες της Ελούντας» σκύβουν με σεβασμό πάνω σε μνήμες.
Τιμούν την Ελένη Νάκου, μια ψυχή βαθιά δεμένη με το νήμα της δημιουργίας, με την τέχνη της υφαντικής και την γενναιότητα της πρωτοβουλίας. Μια γυναίκα που δεν φοβήθηκε να ονειρευτεί και να φανταστεί την Ελούντα αλλιώς.Να υφάνει τον πρώτο καμβά φιλοξενίας σ΄ ένα χωριό που έμελλε να ανθίσει.

ΜΠΥΡΟΒΡΑΔΙΑ - ΔΗΜΟΤΙΚΟΣ ΚΗΠΟΣ ΝΕΑΠΟΛΗΣ
2025-07-18 21:30 | Δημοτικός Κήπος Νεάπολης, Ελ. Βενιζέλου, Νεάπολη, Λασιθίου, 72400, Ελλάδα
Η Μπυροβραδιά, μια εκδήλωση που τα τελευταία χρόνια έχει γίνει θεσμός, επιστρέφει και φέτος, με τη διοργάνωση του Πολιτιστικού Συλλόγου των «Νέων» και του Δήμου Αγίου Νικολάου, για μια αξέχαστη βραδιά την Παρασκευή 18 Ιουλίου στον Δημοτικό Κήπο της Νεάπολης!
Το πρόγραμμα ξεκινά με τους Interlucent, νέα παιδιά από την περιοχή μας με απίστευτη ενέργεια και μουσική που θα σας ξεσηκώσει!
Συνέχεια με τους μοναδικούς PRESTIGE The Band, για μια βραδιά γεμάτη ρυθμό, χορό και διασκέδαση!
Στην εκδήλωση θα βρείτε μπύρες από όλη την Κρήτη και φυσικά… γευστικές λιχουδιές που ετοιμάζουν οι «Νέοι» με μεράκι!
Έναρξη: 21:30
Είσοδος ελεύθερη
Σας περιμένουμε με την καλύτερη διάθεση!

ΣΚΙΑΔΑΡΕΣΕΣ - ΥΠΑΙΘΡΙΟ ΘΕΑΤΡΟ ΕΟΤ
2025-07-18 21:00 | Ανοικτό Θέατρο Πλαζ ΕΟΤ, Αναπαύσεως, Άγιος Νικόλαος, Λασιθίου, 72100
Οι Σκιαδαρέσες, ένα από τα πιο αυθεντικά και ανατρεπτικά συγκροτήματα του ελληνικού μουσικού χώρου, έρχονται για μια μοναδική συναυλία την Παρασκευή 18 Ιουλίου 2025 στο Υπαίθριο Θέατρο Ε.Ο.Τ. στον Άγιο Νικόλαο.
Με ήχο που συνδυάζει indie, rock και alternative επιρροές, οι δίδυμες Νίκη και Όλγα Σκιαδαρέση πρωταγωνιστούν στην απόλυτη καλοκαιρινή συνάντηση που δεν πρέπει να χάσεις!
Με τη μοναδική τους ικανότητα να συνδυάζουν τη σάτιρα, τη μουσική, το θέατρο και την ακαταμάχητη σκηνική τους παρουσία, οι Σκιαδαρέσες μετατρέπουν κάθε εμφάνιση σε μια αυθεντική γιορτή. Παραδοσιακά και σύγχρονα ακούσματα, αυτοσχεδιασμοί, απρόβλεπτα happenings και έντονη αλληλεπίδραση με το κοινό, δημιουργούν μια βραδιά που κανείς δεν ξεχνά.
Μια παράσταση που δεν μοιάζει με καμία άλλη. Ανατρεπτική, σαρκαστική, μουσικά ευρηματική και πάνω απ’ όλα… αληθινή.
Γιατί… οι Σκιαδαρέσες δεν έρχονται απλώς για να παίξουν. Έρχονται για να τα πουν όλα!
Ώρα Έναρξης: 21:00
Εισιτήρια:
Προπώληση (online): 15€ στο: https://www.ticketbox.gr/ekdilosi/skiadareses-live-agios-nikolaos/?fbclid=IwY2xjawLR9VlleHRuA2FlbQIxMABicmlkETFleld5S09UaEx0MkQzZjZUAR6_tOpzjVCGxIbggY09bjeZW7USPSYyNROax3D3sZcsPJUCyNRMLOjznFdqkA_aem_mVjihZFR0rcDAq6Nna8sVg
Ταμείο: 18€

Jurassic World: Αναγέννηση - Θερινό Κινηματοθέατρο "ΧΡΙΣΤΙΝΑ"
2025-07-17 21:00 - 2025-07-23 21:00 | Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100, Ελλάδα
ℹ️Περιπέτεια επιστημονικής φαντασίας
Η οικολογία του πλανήτη δεν ευνοεί τους δεινόσαυρους. Αυτοί που έχουν απομείνει βρίσκονται σε απομονωμένα περιβάλλοντα του ισημερινού με παρόμοιο κλίμα με εκείνο που κάποτε τους ευνόησε.Τα τρία μεγαλύτερα πλάσματα της ξηράς, της θάλασσας και του αέρα σε αυτή την τροπική βιόσφαιρα κρατούν στο DNA τους το κλειδί για ένα φάρμακο με θαυματουργά οφέλη για την ανθρωπότητα.
Η ειδική σε μυστικές επιχειρήσεις Ζόρα Μπένετ αναλαμβάνει να ηγηθεί μιας εξειδικευμένης ομάδας σε μια άκρως απόρρητη αποστολή με σκοπό την εξασφάλιση γενετικού υλικού.Όταν η επιχείρηση της Ζόρα διασταυρώνεται με μία οικογένεια της οποίας το σκάφος ανατράπηκε από επιδρομείς υδρόβιους δεινόσαυρους, θα καταλήξουν όλοι αποκλεισμένοι σε ένα απαγορευμένο νησί, που φιλοξενούσε κάποτε μια απόρρητη ερευνητική εγκατάσταση του Jurassic Park.Εκεί, όπου συνυπάρχουν δεινόσαυροι διαφόρων ειδών, έρχονται αντιμέτωποι με μία συγκλονιστική, σκοτεινή αποκάλυψη, ένα μυστικό κρυμμένο από τον κόσμο για δεκαετίες.
🕰️Ώρα προβολής (21:00)
📅Πέμπτη 17/07
📅Παρασκευή 18/07
📅Σάββατο 19/07
📅Κυριακή 20/07
📅Δευτέρα 21/07
📅Τετάρτη 23/07
⏱️Διάρκεια: 2 ώρες & 14 λεπτά
✔️Καταλληλότητα: Κατάλληλο άνω των 15 ετών
💸Γενική Είσοδος: 5€
🔵Κλείστε online το εισιτήριό σας εδώ: https://www.ticketbox.gr/ekdilosi/jurassic-world-rebirth/

F1: Η Ταινία - Κινηματοθέατρο «ΔΡΗΡΟΣ» Νεάπολη
2025-07-17 21:00 - 2025-07-20 21:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
ℹ️Αθλητικής Δράσης
Η πολυαναμενόμενη ταινία με τους κορυφαίους αγώνες ταχύτητας στο επίκεντρο παρακολουθεί τον Πιτ στον ρόλο ενός πρώην οδηγού που επιστρέφει στη Formula1με τον Ντάμσον Ίντρις ως «ομόσταυλό» του στην ομάδα. Η ταινία γυρίστηκε κατά τη διάρκεια πραγματικών αγώνων, καθώς η ομάδα της ταινίας ανταγωνίζεται τους κορυφαίους του αθλήματος.
🕰️Ώρα προβολής (21:00)
📅Πέμπτη 17/07
📅Παρασκευή 18/07
📅Σάββατο 19/07
📅Κυριακή 20/07
⏱️Διάρκεια: 2 ώρες & 35 λεπτά.
✅: Κατάλληλο για όλους
💸Γενική Είσοδος: 5€
🔵Κλείστε online το εισιτήριό σας εδώ: https://www.ticketbox.gr/ekdilosi/f1-the-movie-driros/

«Minecraft» Κινηματοθέατρο ΔΡΗΡΟΣ - Νεάπολη
2025-07-17 18:00 - 2025-07-20 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
ℹ️Περιπέτεια Επιστημονικής Φαντασίας – Μεταγλωττισμένο
Καλώς ήλθατε στον κόσμο του Minecraft, όπου η δημιουργικότητα βοηθάει, όχι μόνο να χτίσετε, αλλά και να επιβιώσετε!
Τέσσερεις περιθωριακοί τύποι – ο «σκουπιδιάρης» Γκάρετ Γκάρισον, ο Χένρι, η Νάταλι, και η Ντον – παλεύουν με την καθημερινότητα όταν μία μυστική πύλη τους μεταφέρει ξαφνικά στον Επάνω Κόσμο: μία αλλόκοτη, μαγική χώρα όπου όλα τα αντικείμενα είναι τετραγωνισμένα και όπου η φαντασία ανθίζει. Για να επιστρέψουν, πρέπει να μάθουν αυτόν τον κόσμο απέξω και ανακατωτά (αλλά και να τον προστατέψουν από κακά πράγματα όπως τα Piglins και τα Zombies), ενώ κινούν για μία μαγική αναζήτηση παρέα με τον ειδήμονα κατασκευαστή Στιβ.
Η περιπέτεια αυτή θα τους ενθαρρύνει να είναι τολμηροί και να ανακαλύψουν τις ικανότητες που κάνουν τον καθένα τους δημιουργικό, γιατί αυτές είναι που χρειάζονται για να εξελιχθούν και στον πραγματικό κόσμο.
⏱️Ώρα προβολής (18:00)
📅Πέμπτη 17/07
📅Παρασκευή 18/07
📅Σάββατο 19/07
📅Κυριακή 20/07
🕰️Διάρκεια: 1 ώρα & 41 λεπτά
✅Καταλληλότητα: Κατάλληλο για όλους
💸Γενική Είσοδος: 5€
🔵Κλείστε online το εισιτήριό σας εδώ: https://www.ticketbox.gr/ekdilosi/a-minecraft-movie-driros/

Κονκλάβιο - Θερινό Κινηματοθέατρο “ΧΡΙΣΤΙΝΑ”
2025-07-15 21:00 | Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100, Ελλάδα
Με 5 εξαιρετικές, πολυβραβευμένες ταινίες συνεχίζονται κάθε Τρίτη και τον Ιούλιο οι εβδομαδιαίες προβολές στον δημοτικό, θερινό κινηματογράφο ‘Χριστίνα’, που διοργανώνει κάθε καλοκαίρι η «Λέσχη Κινηματογράφου Αγίου Νικολάου » σε συνεργασία με την Δημοτική Ανώνυμη Εταιρεία Αγίου Νικολάου (Δ.Α.Ε.Α.Ν).
«Κονκλάβιο» (Εκκλησιαστικό Δράμα)
ℹ️Σε σκηνοθεσία του Έντουαρτ Μπέργκερ, η ταινία μας ξεναγεί στα παρασκήνια ενός από τα πιο μυστικά και παλιά συμβούλια του κόσμου: τη συνεδρίαση για την εκλογή του νέου Πάπα. Μετά τον απροσδόκητο θάνατο του αγαπημένου Πάπα, ο καρδινάλιος Λόρενς αναλαμβάνει να επιβλέψει αυτή τη μυστική διαδικασία. Ενώ οι ισχυρότεροι ηγέτες της Καθολικής Εκκλησίας από όλο τον κόσμο συγκεντρώνονται υπό καθεστώς άκρας μυστικότητας και με τις πόρτες ερμητικά κλειστές, ο Λόρενς θα βρεθεί στο επίκεντρο μιας συνωμοσίας και θα ανακαλύψει ένα μυστικό που μπορεί να κλονίσει τα θεμέλια της Εκκλησίας.
🕰️Ώρα προβολής 21:00
📅Τρίτη 15/07
⏱️Διάρκεια: 2 ώρες.
☑️Καταλληλότητα: Κατάλληλο άνω των 12 ετών
💸Γενική Είσοδος: 5€
🔵Κλείστε online το εισιτήριό σας εδώ: https://www.ticketbox.gr/ekdilosi/conclave-cine-xristina/

Superman- Θερινό Κινηματοθέατρο "ΧΡΙΣΤΙΝΑ"
2025-07-10 21:00 - 2025-07-16 21:00 | Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100, Ελλάδα
Περιπέτεια Δράσης
ℹ️ Η πρώτη κινηματογραφική ταινία των DC Studios ακολουθεί το ταξίδι του Σούπερμαν στην προσπάθειά του να συνδέσει την Κρυπτονιανή καταγωγή του ως Καλ-Ελ με την ανθρώπινη ανατροφή του ως Κλαρκ Κεντ, από την οικογένειά του στο Σμόλβιλ του Κάνσας ως την καθημερινή εργασία του σαν δημοσιογράφος δίπλα στην δυναμική Λόις Λέιν.
Ο Τζέιμς Γκαν προσεγγίζει τον πρωταρχικό υπερήρωα με το χαρακτηριστικό του στυλ στο νέο αυτό σύμπαν της DC, συνδυάζοντας μοναδικά την επική δράση, το χιούμορ, και τη συγκίνηση με έναν Σούπερμαν που συναισθάνεται και πιστεύει ακλόνητα στην καλοσύνη των ανθρώπων, ακόμη και σε έναν κόσμο όπου οι αξίες της αλήθειας, της δικαιοσύνης και του «ανθρώπινου τρόπου» θεωρούνται ξεπερασμένες.
🕰️Ώρα προβολής 21:00
📅Πέμπτη 10/07
📅Παρασκευή 11/07
📅Σάββατο 12/07
📅Κυριακή 13/07
📅Δευτέρα 14/07
📅Τετάρτη 16/07
⏱️Διάρκεια: 2 ώρες & 9 λεπτά
☑️: Κατάλληλο άνω των 12 ετών
💸Γενική Είσοδος: 5€
🔵Κλείστε online το εισιτήριό σας εδώ: https://www.ticketbox.gr/ekdilosi/superman/
